Täçmuhammet Orazmyradowiç, salam.
Salam.
Biz “Eksporty ösdürmek” mediaplatformamyzyň işiniň çäginde Siz bilen söhbetdeşligi gurnamagy makul bildik.
Ilkinji berjek soragym: Kompaniýaňyzyň öndürýän önümleri barada gysgaça aýdyp bilersiňizmi?
Azat, öň bilen, hoş geldiňiz! Köp sag boluň, sylap geldiňiz!
Umuman, “Owadan Ülke” Hojalyk Jemgyýeti 2016-njy ýylda esaslandyryldy.
Ondan soň 2016-njy ýylda önümçilige başladyk.
Ilki bolup öndirilip başlan önümlerimiz maýonez we marinadyň bir-näçe görnüşleri.
2017-nji ýylda eýýam görnüşlerimizi köpeldip başladyk. Maýonezleriň görnüşleri köpeldi.
Üwmeçleriň görnüşlerini öndürip başladyk.
Soň 2017-nji ýylda jemleriň bir-näçe görnüşleri öndürip başladyk.
2018-nji ýylda kärhanamyzda öz içimizden hemme zady özümiz öndürmegimiz üçin
ösümlik ýagy gaýtadan işleýän zawody gurnadyk.
Bir günde elli tonna ýagy gaýtadan işläp bilýäris. Ýagy gaýtadan işlemek diýenimde,
sykylan ýagy täzeden, iň ýokary dereje arassalanan edip bilýäris.
2020-nji ýylda kärhanamyzyň özünde spred-margarin, ýagny suwuk ýagy gatadýan kärhanany gurnadyk.
Ol pagta çigidiniň ýagyny öz içimizde işläp, maýoneza ulanyp, we şol ýagdan gatadylan ýag
we margarin bilen spred önümlerimizi öndürmäge başladyk.
Şu häzirki güne çenli öndürýän önümlerimizi dowam etdirýäris. Önümlermiziň görnüşleriniň sany kän.
Jemi dört sany haryt nyşan bar. Birinjisi “Nur”, soň “Mylaýym” öndürip başladyk.
Soň “Hazyna” diýip bir brendimiz çykdy, iň soňunda, häzir “Esmo” diýip brendlarymyz bar.
Brendlarymyzyň köplüginiň sebäbi her bir brendi bir distribýuter işleýär. Bazaryň içinde özüň özüňe konkurent döretmek maksady bilen
brendlarymyzy köpeltdik. Başdan, mysal üçin, bir brend bilen, soň daşyndan ýene bir konkurent öz-özümize konkurent etmesek
bir brendiň öz işleýiş ukyplylygy peselýär diýip, ikinji brend. Ol hem peselmesin diýip üçünji. Bir-birine konkurensiýa.
Hersiniň özüniň özüne mahsus bolan tagamy bar. Biriniň tagamyny beýleki bir önüme meňzemeýän görnüşde öndürýäris.